2001R2396 — DA — 06.01.2005 — 003.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 2396/2001 af 7. december 2001 om handelsnormer for porrer (EFT L 325, 8.12.2001, p.11)

Ændret ved:









▼B

KOMMISSIONENS FORORDNING (EF) Nr. 2396/2001

af 7. december 2001

om handelsnormer for porrer







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ( 1 ), senest ændret ved Kommissionens forordning (EF) nr. 911/2001 ( 2 ), særlig artikel 2, stk. 2, og ud fra følgende betragtninger: (1) I henhold til bilag I til forordning (EF) nr. 2200/96 blev der fastsat handelsnormer for porrer ved Kommissionens forordning (EØF) nr. 1076/89 ( 3 ), ændret ved forordning (EF) nr. 888/97 ( 4 ). (2) For at opnå gennemsigtighed på verdensmarkedet bør der tages hensyn til de normer for porrer, som er anbefalet af arbejdsgruppen vedrørende normer for letfordærvelige produkter og kvalitetsforbedring under De Forenede Nationers Økonomiske Kommission for Europa (FN-ECE). Endvidere bør tolerancerne for tidlige porrer i klasse I gøres smidigere. Det er derfor nødvendigt at ophæve forordning (EØF) nr. 1076/89 og erstatte den med en ny forordning, der fastlægger normer, som tager hensyn til disse oplysninger. (3) Formålet med disse normer er at fjerne produkter af utilfredsstillende kvalitet fra markedet, at tilpasse produktionen til forbrugernes krav og lette handelsforbindelserne på grundlag af loyal konkurrence og dermed bidrage til at gøre produktionen mere rentabel. (4) Normerne gælder for alle handelsled. Transport over en længere afstand, oplagring af en vis varighed eller de forskellige behandlinger, produkterne underkastes, kan medføre en række forandringer på grund af produkternes biologiske udvikling eller deres mere eller mindre letfordærvelige karakter. Der bør tages hensyn til disse forandringer, når normerne anvendes i de handelsled, der følger efter forsendelsesleddet. (5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager — ud fra følgende betragtninger: UDSTEDT FØLGENDE FORORDNING:







Artikel 1

Handelsnormerne for porrer henhørende under KN-kode 0703 90 00 er fastsat i bilaget.

Normerne gælder for alle handelsled på de betingelser, der er fastsat i forordning (EF) nr. 2200/96.

Dog kan produkterne i de handelsled, som følger efter forsendelsen, i forhold til normernes krav udvise en lettere forringet friskhedstilstand og fasthed og mindre forandringer på grund af deres udvikling eller mere eller mindre letfordærvelige karakter.

Artikel 2

Forordning (EØF) nr. 1076/89 ophæves.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. marts 2002.

Denne forordning er bindende i alle enkeltheder og gælder umiddelbart i hver medlemsstat.









BILAG

NORMER FOR PORRER

I. DEFINITION

Normerne gælder for porrer af sorter (kultivarer) af arten Allium porrum L., der er bestemt til levering i frisk tilstand til forbrugerne; de omfatter ikke porrer til industriel forarbejdning.

II. BESTEMMELSER VEDRØRENDE KVALITET

Normerne fastsætter de kvalitetskrav, som porrer skal opfylde efter klargøring og emballering.

A. Mindstekrav

Generelt for klasserne gælder under hensyn til tolerancer og særlige bestemmelser for de enkelte klasser, at porrerne skal være:

— hele (dog kan rødderne og den yderste del af bladene være afskåret)

— sunde; produkter, der er angrebet af råd eller er forringet i en sådan grad, at de er uegnede til konsum, udelukkes

— rene, praktisk taget fri for synlige fremmedlegemer; dog kan rødderne være dækket af et tyndt lag vedhængende jord

— friske af udseende, fri for visne eller halvvisne blade

— praktisk taget fri for skadegørere

— praktisk taget fri for skader forårsaget af skadegørere

— fri for synlige stokløbere

— fri for unormal ydre fugtighed, dvs. tilstrækkeligt afdrænede efter eventuel vask

— fri for fremmed lugt og/eller smag.

Hvis bladene er afskåret, skal de være pænt afskåret.

Porrernes udvikling og tilstand skal være således, at de kan:

— tåle transport og håndtering, og

— ankomme til bestemmelsesstedet i tilfredsstillende stand.

B. Klasseinddeling

Porrerne inddeles i følgende to klasser:

i) Klasse I Porrer i denne klasse skal være af god kvalitet. De skal have sortens eller handelstypens kendetegn. De skal være hvide eller grønligt hvide på mindst en tredjedel af den samlede længde eller halvdelen af skaftet. For tidlige porrer ( 5 ) skal den hvide eller grønligt hvide del dog udgøre mindst en fjerdel af den samlede længde eller en tredjedel af skaftet. Følgende små fejl kan dog tillades, hvis de ikke forringer helhedsindtrykket, kvaliteten, holdbarheden eller præsentationen i emballagen: — små overfladiske fejl — små angreb af thrips på bladene, men ikke andre steder — lette spor af jord i skaftet.

ii) Klasse II Denne klasse indbefatter porrer, der ikke kan placeres i klasse I, men som opfylder ovennævnte mindstekrav. De skal være hvide eller grønligt hvide på mindst en fjerdedel af den samlede længde eller en tredjedel af skaftet. Følgende fejl kan accepteres, hvis porrerne bibeholder deres væsentlige kendetegn med hensyn til kvalitet, holdbarhed og præsentation: — en blød blomsterstængel, såfremt forekomsten er begrænset til skaftet — lette beskadigelser, angreb af thrips og svage rustpletter på bladene, men ikke andre steder — mindre farvepletter — spor af jord i skaftet.

III. BESTEMMELSER VEDRØRENDE STØRRELSESSORTERING

Størrelsen bestemmes ved at måle skaftets diameter vinkelret på porrens længdeakse oven over den løgformede del.

Mindstediameteren er fastsat til 8 mm for tidlige porrer og til 10 mm for andre porrer.

I klasse I må den tykkeste porres diameter ikke være over det dobbelte af den tyndeste porres diameter i samme bundt eller i samme pakning.

IV. BESTEMMELSER VEDRØRENDE TOLERANCER

Følgende tolerancer for kvalitet og størrelse er tilladt for produkter, der ikke opfylder kravene til den angivne klasse, i hver pakning eller i hvert bundt, når porrerne er uden emballage.

A. Kvalitetstolerancer

i) Klasse I For tidlige porrer: 10 % efter antal eller vægt af porrer, der har en blød blomsterstængel inden i skaftet, og 10 % efter antal eller vægt af porrer, der ikke opfylder kravene til klassen af andre årsager, men som opfylder kravene til klasse II eller undtagelsesvis falder inden for tolerancerne for denne klasse. For andre porrer: 10 % efter antal eller vægt af porrer, der ikke opfylder kravene til klassen, men som opfylder kravene til klasse II eller undtagelsesvis falder inden for tolerancerne for denne klasse.

ii) Klasse II 10 % efter antal eller vægt af porrer, der hverken opfylder kravene til klassen eller mindstekravene, dog bortset fra produkter, der er angrebet af råd eller udviser tydelige beskadigelser eller andre forringelser, der gør dem uegnede til konsum.

B. Størrelsestolerancer

For alle klasser: 10 % efter antal eller vægt af porrer, der ikke har den fastsatte mindstediameter, eller for så vidt angår porrer i klasse I ikke opfylder kravene til ensartethed.

V. BESTEMMELSER VEDRØRENDE PRÆSENTATION

A. Ensartethed

Indholdet af hver pakning eller af hvert bundt i samme pakning skal være ensartet og må kun bestå af porrer af samme oprindelse, sort eller handelstype, kvalitet og størrelse (hvis der for sidstnævnte kriteriums vedkommende er fastsat ensartethed) og tilnærmelsesvis af samme udvikling og farve.

Den synlige del af pakningens eller bundtets indhold skal være repræsentativ for hele pakningens eller bundtets indhold.

▼M1

Uanset de foregående bestemmelser i dette punkt kan de af denne forordning omfattede produkter sælges sammen med friske frugter og grøntsager af forskellige arter i pakninger ► af en nettovægt på 3 kg eller derunder ◄ på betingelserne i forordning (EF) nr. 48/2003 ( 6 ).

▼B

B. Emballering

Porrerne skal emballeres således, at produktet sikres passende beskyttelse.

Materialerne, der anvendes indvendigt i pakningen, skal være nye, rene og af en kvalitet, der ikke kan fremkalde ydre eller indre forringelser af produkterne. Anvendelse af materialer, herunder papir eller klistermærker med handelsmæssige oplysninger, er tilladt, hvis påtrykningen eller mærkningen foretages med sværte eller lim, der er giftfri.

Pakningerne eller bundterne, hvis porrerne frembydes uden emballage, skal være fri for fremmedlegemer.

▼M3

Klæbemærker, der påsættes hvert enkelt produkt, skal kunne aftages uden at efterlade synlige spor af lim eller fejl i skallen.

▼B

C. Præsentation

Porrer kan præsenteres:

— regelmæssigt anbragt i emballagen

— i bundter, med eller uden emballage.

Bundterne i samme pakning skal være nogenlunde ensartede.

VI. BESTEMMELSER VEDRØRENDE MÆRKNING

Hver pakning eller hvert bundt uden emballage skal være forsynet med følgende oplysninger, anført med bogstaver, som er letlæselige, ikke kan udviskes og er synlige udefra (frembydes porrerne i emballage, anbringes oplysningerne på samme side):

▼M3

A. Identifikation

Pakkeriets og/eller afsenderens navn og adresse, idet disse oplysninger kan erstattes med følgende:

— for alle emballager med undtagelse af færdigpakninger: den officielt udstedte og anerkendte kode for pakkeriet og/eller afsenderen efter betegnelsen »pakkeri og/eller afsender« eller en tilsvarende forkortelse,

— for færdigpakninger: navn og adresse på salgsvirksomheden med sæde i Fællesskabet efter anførslen »emballeret for:« eller tilsvarende. I dette tilfælde skal klæbemærket også omfatte koden for pakkeriet og/eller afsenderen. Salgsvirksomheden stiller al information, som kontrolmyndighederne skønner nødvendig, til rådighed om betydningen af den pågældende kode.

▼B

B. Produktets art

— »Porrer«, hvis indholdet ikke er synligt udefra.

— Eventuelt »Tidlige porrer«.

C. Produktets oprindelse

— Oprindelsesland og eventuelt produktionsområde eller national, regional eller lokal betegnelse.

D. Handelsmæssige oplysninger

— klasse

— antal bundter (for porrer i bundter pakket i emballage).

E. Officielt kontrolmærke (valgfrit)

For porrer, der sendes i løs afladning direkte pålæsset et transportmiddel, skal de oplysninger, der er nævnt i ovenfor, stå på en følgeseddel eller på en seddel, som er fastgjort på et synligt sted indvendigt i transportmidlet.

▼M3

Det kræves ikke, at de oplysninger, der er fastsat i stk. 1, påføres pakninger, der indeholder salgspakninger, der kan ses udefra, og som alle er påført de pågældende oplysninger. Disse pakninger må ikke være påført nogen vildledende mærkning. Er de anbragt på paller, skal oplysningerne anføres på et etiket, der anbringes synligt på mindst to sider af pallen.